
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/153/18.05.2005

	
	
	


R  A  P  O  R  T    

asupra proiectului de Lege pentru abrogarea art. 34 din Ordonanţa de urgenţă a Guvernului nr. 88/1997 privind privatizarea societăţilor comerciale, Camera Deputaţilor fiind Cameră decizională (PLx 170/2005).


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru abrogarea art. 34 din Ordonanţa de urgenţă a Guvernului nr. 88/1997 privind privatizarea societăţilor comerciale, Camera Deputaţilor fiind Cameră decizională, trimis cu adresa nr. PLx 170/11.05.2005.

Proiectul de lege a fost adoptat de Senat în şedinţa din 5 mai 2005.


 La întocmirea prezentului raport, Comisia a avut în vedere avizul nr. 284/31.03.2005 al Consiliului Legislativ.

Proiectul de lege are ca obiect abrogarea art. 34 din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată cu modificări prin Legea nr. 44/1998, cu modificările şi completările ulterioare, ca urmare a solicitării exprese a Uniunii Europene în cadrul Reuniunii din data de 24 noiembrie 2004 de la Bruxelles de a abroga acest articol. Astfel, articolul 34 din Ordonanţa de urgenţă a Guvernului nr. 88/1997 stabileşte că, în cazul privatizării societăţilor comerciale rezultate ca urmare a reorganizării regiilor autonome şi în cazul altor societăţi comerciale de interes strategic, Guvernul are opţiunea de a păstra o acţiune nominativă de control al statului, stabilind, totodată, şi cine va exercita drepturile ce decurg din această calitate. Conform prevederilor articolelor 43 şi 56 din Tratatul instituind o Comunitate Europeană reiese faptul că, acţiunile nominative de control ale statului constituie un obstacol interzis la efectuarea de operaţiuni de capital, şi ca urmare prevederile art. 34 ale Ordonanţei de urgenţă a Guvernului nr. 88/1997 contravin  acestor prevederi comunitare.

       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

Camera Deputaţilor este Cameră decizională.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 18 mai 2005.

  La dezbaterea proiectului a participat ca invitat, în conformitate cu prevederile art. 51 şi 52 din Regulamentul Camerei Deputaţilor, reprezentantul Autorităţii pentru Valorificarea Activelor Statului: domnul Gyerko Laszlo – vicepreşedinte.         


La lucrări, au fost prezenţi 23 deputaţi din totalul de 23 membri ai Comisiei.

În urma dezbaterii, Comisia a hotărât în unanimitate ca proiectul de Lege pentru abrogarea art. 34 din Ordonanţa de urgenţă a Guvernului nr. 88/1997 privind privatizarea societăţilor comerciale să fie supus spre dezbatere şi adoptare plenului Camerei Deputaţilor, în forma adoptată de Senat.
            PREŞEDINTE,

           Mihai Tudose  

                        


SECRETAR,                                                

             


       Nicula Vasile Cosmin










              Expert parlamentar







         

Alina Hodivoianu

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege  pentru abrogarea art. 34 din Ordonanţa de urgenţă a Guvernului nr. 88/1997 privind privatizarea societăţilor comerciale, trimis cu adresa nr. PLx 170/11.05.2005, Camera Deputaţilor fiind Cameră decizională.

PREŞEDINTE,
MIHAI  TUDOSE

